Mrle i Siniša Vuco su snimali spot u 'mesnici': Ovo nije šala

O Vuci i njegovoj muzikalnosti, Mrle ima samo riječi hvale, a dečki su izjavili da je svaka sličnost pjesama na albumu s političarima slučajna

<p>Ja sam jedan od najbolesnijih u gradu, od kuge otpadaju mi prsti s ruke, stihovi su nove pjesme koju pjevaju riječki <strong>Let 3</strong> i <strong>Siniša Vuco</strong> (47). Iako snimanje još nije završilo, glazbenici su uvjereni da će pjesma ‘Golub Vaso’ biti pravi hit. </p><p>- Ma pjesma će razvaliti, spot smo snimili u utorak u Splitu i u meksičkom je stilu, ali još radimo na glazbi za pjesmu. Nisam se uopće nadao da će sve tako glatko proći. Uvijek zna biti nekih kočnica koje ti ne dopuštaju da sve završiš u roku, ali mi, evo, nekako uspijevamo - ispričao je <strong>Damir Martinović Mrle</strong> (57).</p><p>Do sada nisu imali prilike pjevati skupa, ali Mrle kaže kako nije trebalo dugo da Vuco pristane na suradnju. </p><p>- Napisao sam pjesmu i htio sam da je otpjevamo baš s Vucom. Dogovor je pao iz prve. Nije ga trebalo puno nagovarati, nekako mislim da je i on priželjkivao jednu ovakvu suradnju. Čuli smo se i odmah složili oko svega. Lako je to kad se mi volimo i razumijemo, ali i cijenimo - objasnio je Mrle. O Vuci i njegovoj muzikalnosti ima samo riječi hvale, a dečki su izjavili da je svaka sličnost pjesama na albumu s političarima slučajna. </p><p>- Odličan je tip, ima veliko srce te sve što započne voli i završiti. Odgovaramo jedno drugome jer i mi sve radimo s puno osjećaja. Baš takav je i naš prijatelj Vuco. Imamo divnu suradnju - potvrdio nam je Mrle. </p><p>Za potrebe novog spota dio snimanja je bio i u 'mesnici', što za glazbenike koji su i dosad puno puta šokirali publiku nije ništa čudno. Mrle je istaknuo kako su se on i Vuco jako zbližili te da ga je već pozvao kao posebnog gosta na sada već tradicionalni koncert Leta 3 za Valentinovo nazvan 'Antivalentinovo'.</p><p><a href="https://joomboos.24sata.hr/prvi/sto-znaci-kad-nas-netko-sanja-nije-bas-slucajno-10559"><strong>STRUČNJACI NAPOKON OBJASNILI: 'Kad vas netko drugi sanja, to može značiti dvije stvari'</strong></a></p>